Legal Document

Category: 264

Text:
17α. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 30443 της 22 Μαΐου/19 Ιουν. 1954 Περί αυξήσεως των συντάξεων Δημοτικών και Κοινοτικών υπαλλήλων. Εν όψει του άρθρ.51 του Νόμ.1726/1951 «περί Κώδικος καταστάσεως των Δημοτικών και Κοινοτικών υπαλλήλων», ως τούτο ετροποποιήθη δια του άρθρ.11 του Νόμ.2262/1952 «περί τροποποιήσεως και συμπληρώσεως του Νόμ.1726/1951 «περί Κώδικος καταστάσεως των Δημοτικών και Κοινοτικών υπαλλήλων» και του από 15 Ιαν. 1951 Β.Δ/τος «περί ρυθμίσεως των αποδοχών των Κοινοτικών υπαλλήλων». Αποφασίζομεν την από 1ης Φεβρ. 1954 αύξησιν των συντάξεων των παρεχομένων υπό των Δήμων, Δημοτικών Αγαθοεργών Ιδρυμάτων και των Κοινοτήτων, ων το προσωπικόν υπάγεται εις τας περί συντάξεως των τακτικών δημοτικών υπαλλήλων διατάξεις, ως κάτωθι: Άρθρ.1.-Αι συντάξεις εν γένει αι κανονισθείσαι επί τη βάσει των διατάξεων του Νόμ.1974/1952 υπολογίζονται από 1ης Φεβρ. 1954 επί τη βάσει των ηυξημένων μισθών των προβλεπομένων υπό των υπ’ αριθ.131/16.2.1954, άρθρ.3 και 4 και 145/19.2.1954 πράξεων του Υπουργικού Συμβουλίου, εν συνδυασμώ προς τας υπό του Υπουργού των Εσωτερικών εκδοθείσας υπ’ αριθ. 13761/εγκ. 32/26.2.1954 και 190 εγκ. 40/1.3.1954 διαταγάς. Αι συντάξεις αι μη υπαχθείσαι εις τας διατάξεις του Νόμ.1974/1952 και οι συντάξεις των διατηρησάντων την προ του νόμου τούτου σύνταξιν ως μείζονα, αυξάνονται από 1ης Φεβρ. 1954 κατά 25% δια το τμήμα της συντάξεως μέχρι 1.000 δραχμών και κατά 20% δια το τμήμα της συντάξεως από 1.001 δραχμών έως 2.500. Δια τα πέραν των 2.500 δραχμών ποσά συντάξεως ουδεμία παρέχεται αύξησις. Η ως άνω αύξησις δεν υπολογίζεται επί της τυχόν χορηγουμένης προκαταβολής 30%. Τα εν άρθρ.21 του Νόμ.1974/1952 επιδόματα ανικανότητος αυξάνονται από 1ης Φεβρ. 1954 κατά ποσοστόν 25%. Άρθρ.2.-Το προσωρινόν επίδομα 8% καταργείται από 1ης Φεβρ. 1954 συμψηφιζόμενον προς την προκύπτουσαν διαφοράν εκ της δια της παρούσης αυξήσεως των συντάξεων. Άρθρ.3.-Αι διατάξεις της υπ’ αριθ.342/1954 πράξεως του Υπουργικού Συμβουλίου, περί αυξήσεως των πολεμικών συντάξεων των απονεμηθεισών κατά τας διατάξεις του Α.Ν.835/1948 «περί συνταξιοδοτήσεως των θυμάτων του αγώνος κατά του συμμοριτισμού και συμπληρώσεως της κειμένης συνταξιοδοτικής νομοθεσίας», εφαρμόζονται και επί των υπό των Δήμων και Κοινοτήτων καταβαλλομένων κατά τας αυτάς διατάξεις συντάξεων. Άρθρ.4.-Ο τρόπος αναγνωρίσεως και πληρωμής των ηυξημένων συντάξεων καθορισθήσεται δι’ αποφάσεως του Υπουργού των Εσωτερικών. (Αντί της σελ.193(α) Σελ.193(β) Σύνταξη Δημοτικών και Κοινοτικών Υπαλλήλων 3.Ε.γ.17-17α 3.Ε.γ.17α Σύνταξη Δημοτικών και Κοινοτικών Υπαλλήλων